Във връзка с постъпило уведомление за инвестиционно предложение с вх. № ОВОС-2259/09.12.2020г. становища на БД ИБР Пловдив с изх. № ПУ-01-1043(1)/23.12.2020г. и изх. № ПУ-01-1043(3)/21.01.2021г. и становище на Община Пловдив с изх. № 20Ф5492(6)/11.02.2021г. за инвестиционно предложение (ИП):„Гробищен парк с обреден дом“в поземлен имот 56784.509.156, гр. Пловдив

с възложител П. Божков, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае гробищен парк с обреден дом в поземлен имот 56784.509.156, гр. Пловдив.

Сградата на обредния дом е предвидена едноетажна, с обща площ от около 500 кв. м., от метална конструкция, монтирана върху бетонни стъпки и термопанелни ограждащи стени с максимална височина 7 м и покрив от термопанели. В нея има обособени: фронт офис, офис, зала за поклонение, отделение за кетеринг, санитарни възли за персонала и посетители, инсталационно помещение, помещение за подготовка и обгрижване на покойници, хладилна камера, складове за ковчези и траурни стоки, съблекални за персонала.

Гробищен парк със зелени площи - гробищният парк ще бъде от изцяло нов тип. Същият ще е с максимална оптимизация на терена, постигната чрез ефективно, логистично разположение на подземните гробове - основно двукамерни, превижда се изграждането на единични и фамилни гробници, колумбарийни стени, урнови ниши и подходяща зеленина.

Предвиден е паркинг с 8 (осем) паркоместа.

Електрическото захранване на обекта, предмет на ИП, ще се осъществи от електроразпределителната мрежа на ЕВН, съгласно Договор за присъединяване № 4397367/03.07.2020г., с място за присъединяване към точка от конструкцията на съществуващата електроразпределителна мрежа: съществуващо електромерно табло, КРШ „Автосервиз“, БКТП „Барите“, трафопост, извод СН „Полигона“, подстанция „Филипово“.

Предвидено е и алтернативно електрозахранване чрез фотоволтаици, монтирани на покрива на сградата.

Водоснабдяването на обекта ще се осъществява чрез съществуващ тръбен кладенец с регистрационен № 35201305324/06.03.2020 г. в Регистъра за водовземни съоръжения за стопански цели на БДИБР.

До имота има съществуващ транспортен достъп (асфалтова алея), преминаваща по западната граница на същия.

Така заявеното ИП попада в обхвата на т. 12, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив, Район Северен и БД ИБР - Пловдив

Отговорено от РИОСВ-Пловдив на 19.02.2021г.